Document ID: 31974R0668

Nariadenie Rady (EHS) č. 668/74
z 28. marca 1974,
ktorým sa mení a dopĺňa nariadenie (EHS) č. 922/72 o všeobecných pravidlách poskytovania pomoci vzťahujúcej sa na chov húseníc priadky morušovej
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 845/72 [1] z 24. apríla 1972 ustanovujúce zvláštne opatrenia na podporu chovu húseníc priadky morušovej, a najmä na jeho článok 2 ods. 4,
so zreteľom na návrh Komisie,
keďže Rada v nariadení (EHS) č. 922/72 [2] v znení nariadenia (EHS) č. 884/73 [3] stanovila všeobecné pravidlá poskytovania pomoci vzťahujúcej sa na chov húseníc priadky morušovej na chovné roky 1972/73 a 1973/74; keďže skúsenosti ukázali, že je vhodné predĺžiť platnosť tohto nariadenia aj na ďalšie chovné roky,
PRIJALA TOTO NARIADENIE:
Článok 1
V článku 1 nariadenia (EHS) č. 922/72 sa slová "pre chovné roky 1972/73 a 1973/74" zrušujú.
Článok 2
Toto nariadenie sa bude uplatňovať od 1. apríla 1974.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 28. marca 1974

Labels: 3
19
5
6